এলেন কর্বি
এলেন হ্যানসেন কর্বি (ইংরেজি: Ellen Hansen Corby; জন্ম: ৩ জুন ১৯১১ - ১৪ এপ্রিল ১৯৯৯) ছিলেন একজন মার্কিন অভিনেত্রী। তিনি সিবিএস টেলিভিশনের ধারাবাহিক দ্য ওয়ালটন্স-এ দাদীমা ইস্থার ওয়ালটন চরিত্রে অভিনয়ের জন্য পরিচিতি লাভ করেন, এবং এই কাজের জন্য তিনি তিনটি এমি পুরস্কার ও একটি গোল্ডেন গ্লোব পুরস্কার অর্জন করেন। তিনি ১৯৪৮ সালে আই রিমেম্বার মামা চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন এবং শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।